L'alcalde es reunix amb la consellera de Justícia, Interior i Administració Pública per a tractar el Pla Territorial d'Emergències de la Comunitat Valenciana
02 d’abril 2020

![](/media/xelk3lwy/96c_reunion_alcalde_consellera_justicia_emergencias.jpg)  
  

L'alcalde de Sagunt, Darío Moreno, es va reunir ahir mitjançant videoconferència amb la Conselleria de Justícia, Interior i Administració Pública i l'Agència d'Emergències. Concretament amb la consellera, Gabriela Bravo, es van tractar els detalls del Pla de Suport i Coordinació Municipal en el marc del Pla Territorial d'Emergències de la Comunitat Valenciana que oferix suport logístic als municipis per les necessitats derivades de l'emergència de la COVID-19.

  

Esta reunió que ha mantingut la consellera amb els principals municipis per població de la Comunitat Valenciana, excepte amb les capitals de província i Elx, ha servit per a assegurar-se que els diferents ajuntaments tenen les eines necessàries per a poder afrontar la crisi generada pel coronavirus COVID-19.

  

«**Ha sigut una reunió molt productiva i que demostra una volta més la bona voluntat i la preocupació de la Generalitat pels nostres municipis**», ha manifestat Moreno, qui a més ha recordat que particularment «**nosaltres ja vam fer diverses sol·licituds a la Conselleria que van ser ateses, com per exemple a l'EVha perquè durant estos mesos les persones amb lloguer social no ho pagaren o que se suspengueren les zones d'atracció turística perquè es tancaren les grans superfícies comercials els diumenges i així reduir l'exposició i protegir tant a visitants com al personal que hi treballa**».

  

En el marc d'este pla i a l'efecte de donar trasllat dels detalls del Pla de Suport i Coordinació Municipal, l'alcalde ha traslladat a la consellera la necessitat de comptar amb més material de protecció o el problema amb la bretxa digital de part de la ciutadania. D’altra banda, la Conselleria s'ha compromés a continuar mantenint estes reunions de manera periòdica i anar solucionant aquells problemes que des del consistori se li traslladen.

  

  

​

*   [](http://www.facebook.com/sharer.php?u=https://aytosagunto.es/va/actualitat/l-alcalde-es-reunix-amb-la-consellera-de-justicia-interior-i-administracio-publica-per-a-tractar-el-pla-territorial-d-emergencies-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-es-reunix-amb-la-consellera-de-justicia-interior-i-administracio-publica-per-a-tractar-el-pla-territorial-d-emergencies-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-es-reunix-amb-la-consellera-de-justicia-interior-i-administracio-publica-per-a-tractar-el-pla-territorial-d-emergencies-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/l-alcalde-es-reunix-amb-la-consellera-de-justicia-interior-i-administracio-publica-per-a-tractar-el-pla-territorial-d-emergencies-de-la-comunitat-valenciana/)